《夜同朱吴李徐诸生集于茂才宅听歌》
明代·胡应麟

南陌朱楼并马寻，一尊尘外共披襟。齐姜久擅高唐曲，越客同操下里吟。

烛映纱厨春色浅，香飞罗袂夜寒深。云门寂寞当年调，惭愧钟期抱玉琴。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。